עונת 1994/1995 ב-NBA

**עונת 1994/1995** היא העונה ה-49 של ליגת ה-NBA. העונה הסתיימה עם זכייתה השנייה ברציפות של יוסטון רוקטס בתואר האליפות, לאחר שבסדרת הגמר ניצחה את אורלנדו מג'יק בתוצאה 4-0. בכך הפכה יוסטון למדורגת הנמוכה ביותר הזוכה בתואר, לאחר שסיימה את העונה הסדירה כמדורגת שישית באזור המערב עם מאזן ניצחונות של 47-35. האקים אולאג'ואן זכה בתואר ה-MVP של סדרת הגמר בפעם השנייה ברציפות לאחר שהעמיד ממוצעים של 32.8 נקודות, 11.5 ריבאונדים, 5.5 אסיסטים, 2 חטיפות ו-2 חסימות למשחק בסדרת הגמר. בתואר ה-MVP של העונה הסדירה זכה לראשונה דייוויד רובינסון מסן אנטוניו ספרס לאחר שהוביל את קבוצתו למאזן הטוב בליגה (62-20) עם 27.6 נקודות, 10.8 ריבאונדים ו-3.2 חסימות בממוצע למשחק.

במהלך העונה, ב-18 במרץ 1995, הודיע מייקל ג'ורדן על חזרה מפרישה וכבר למחרת חתם בשיקגו בולס על חוזה והשתתף במשחקה של הקבוצה נגד אינדיאנה פייסרס. למרות חזרתו של ג'ורדן לא הצליחו הבולס להתמודד על תואר האליפות לאחר שהודחו כבר בסדרת חצי גמר המזרח מול אורלנדו מג'יק.

בתחילת העונה הודיעה ליגת ה-NBA על קיצור מרחק קשת השלוש מהטבעת. קשת השלוש, שהמרחק בינה לבין הטבעת נע בין 7.24 מטר (מול הטבעת) ל-6.70 מטר (בפינות), קוצרה למרחק קבוע של 6.70 מטר מהטבעת לכל כיוון. לאחר שלוש עונות במתכונת זו, החזירה הליגה את קשת השלוש למרחקה הקודם בתחילת עונת 1997/98.

## דראפט 1994
הדראפט בשנה זו התקיים ב-29 ביוני 1994 באינדיאנפוליס, אינדיאנה. בהגרלה (לוטרי) זכו המילווקי באקס בבחירה הראשונה, שניצלו אותה כדי לבחור את גלן רובינסון מאוניברסיטת פרדו. בסך הכל נבחרו בדראפט 1994 חמישה שחקני אולסטאר: גלן רובינסון, ג'ייסון קיד (בחירה שנייה), גרנט היל (3), ג'וואן האוורד (5), ואדי ג'ונס (10). בסיום העונה זכו קיד והיל במשותף בתואר רוקי העונה. שחקנים בולטים אחרים שנבחרו בדראפט זה כוללים את דונייל מרשל (בחירה רביעית), בריאן גרנט (8), ג'יילן רוז (13), ארון מקי (17), וסלי פרסון (23) ומונטי ויליאמס (24).

## אולסטאר
משחק האולסטאר נערך ב-12 בפברואר 1995 באולמה של פיניקס סאנס, האמריקה וסט ארנה שבפיניקס, אריזונה.
המאמנים במשחק היו בראיין היל מאורלנדו מג'יק ופול וסטפאל מפיניקס סאנס. חמישיית המזרח כללה את פני הארדוויי, רג'י מילר, גרנט היל, סקוטי פיפן ושאקיל אוניל, וחמישיית המערב כללה את דן מארלי, לטרל ספריוול, צ'ארלס בארקלי, שון קמפ והאקים אולאג'ואן. במשחק עצמו ניצחה קבוצת המערב בתוצאה 139-112, ול-MVP של משחק האולסטאר נבחר מיץ' ריצ'מונד מסקרמנטו קינגס שהוביל את קלעי קבוצת המערב עם 23 נקודות.

## העונה הסדירה

*כוכבית מסמנת קבוצה שסיימה ראשונה בבית שלה. 

## מובילי הקטגוריות הסטטיסטיות

## פרסים
* **[[MVP של העונה הסדירה ב-NBA|MVP של העונה הסדירה]]** - דייוויד רובינסון, סן אנטוניו ספרס
* **[[שחקן ההגנה של העונה ב-NBA|שחקן ההגנה של העונה]]** - דיקמבה מוטומבו, דנוור נאגטס
* **[[רוקי השנה ב-NBA|רוקי העונה]]** - ג'ייסון קיד, דאלאס מאבריקס וגרנט היל, דטרויט פיסטונס
* **[[השחקן השישי של העונה ב-NBA|השחקן השישי של העונה]]** - אנתוני מייסון, ניו יורק ניקס
* **[[השחקן המשתפר של העונה ב-NBA|השחקן המשתפר של העונה]]** - דאנה בארוז, פילדלפיה 76'
* **[[מאמן השנה ב-NBA|מאמן העונה]]** - דל האריס, לוס אנג'לס לייקרס
* **[[מנהל השנה ב-NBA|מנהל העונה]]** - ג'רי וסט, לוס אנג'לס לייקרס
* **[[גביע האזרחות של ג. וולטר קנדי|גביע האזרחות]]** - ג'ו אוטול, אטלנטה הוקס

### פרסים עונתיים
**חמישיות העונה**

**חמישיות ההגנה**

**חמישיות הרוקיז**

## פלייאוף 1995
**סגל האלופה, [[יוסטון רוקטס]]:** האקים אולאג'ואן, קלייד דרקסלר, רוברט הורי, קני סמית', מריו אלי, סם קאסל, פיט צ'ילקוט, ורנון מקסוול, צ'אקי בראון, צ'ארלס ג'ונס, ז'אן טבק וקארל הררה.**[[מאמן|מאמן ראשי]]:** רודי טומג'נוביץ'.

## קישורים חיצוניים

## הערות שוליים

1994/1995
NBA
NBA
קטגוריה:1994 בארצות הברית
קטגוריה:1995 בארצות הברית